กฎ ก.ค. ฉบับที่ 21 (พ.ศ. 2541) ออกตามความในพระราชบัญญัติระเบียบข้าราชการครู พ.ศ. 2523 ว่าด้วยกรณีหย่อนความสามารถในอันที่จะปฏิบัติหน้าที่ราชการ บกพร่องในหน้าที่ราชการหรือประพฤติตนไม่เหมาะสมกับตำแหน่งหน้าที่ราชการที่ปรากฏชัดแจ้ง
กฎ ก
กฎ ก.ค.
ฉบับที่
๒๑ (พ.ศ. ๒๕๔๑)
ออกตามความในพระราชบัญญัติระเบียบข้าราชการครู
พ.ศ.
๒๕๒๓
ว่าด้วยกรณีหย่อนความสามารถในอันที่จะปฏิบัติหน้าที่ราชการ
บกพร่องในหน้าที่ราชการ
หรือประพฤติตนไม่เหมาะสมกับตำแหน่งหน้าที่ราชการที่ปรากฏชัดแจ้ง
-------------

 อาศัยอำนาจตามความในมาตรา
๔ และมาตรา ๗ (๒) แห่งพระราชบัญญัติ
ระเบียบข้าราชการครู พ.ศ. ๒๕๒๓ ประกอบกับมาตรา ๑๑๕
แห่งพระราชบัญญัติระเบียบ
ข้าราชการพลเรือน พ.ศ. ๒๕๓๕ ก.ค.จึงออกกฎ
ก.ค.ซึ่งได้รับอนุมัติจากคณะรัฐมนตรีไว้ 
ดังต่อไปนี้ 
 ข้อ
๑ กฎ ก.ค.
ฉบับนี้ให้ใช้บังคับเมื่อพ้นกำหนดสามสิบวันนับแต่วันถัดจาก
วันประกาศในราชกิจจานุเบกษาเป็นต้นไป
 ข้อ
๒
ข้าราชการครูผู้ใดหย่อนความสามารถในอันที่จะปฏิบัติหน้าที่ราชการ 
บกพร่องในหน้าที่ราชการ
หรือประพฤติตนไม่เหมาะสมกับตำแหน่งหน้าที่ราชการ และผู้มี
อำนาจสั่งบรรจุตามมาตรา ๔๒
เห็นว่าถ้าให้ผู้นั้นรับราชการต่อไปจะเป็นการเสียหายแก่ราชการ
ในกรณีดังต่อไปนี้ ถือเป็นกรณีที่ปรากฏชัดแจ้ง
ซึ่งจะดำเนินการตามมาตรา ๑๑๕ แห่งพระราช
บัญญัติระเบียบข้าราชการพลเรือน พ.ศ. ๒๕๓๕
โดยไม่สอบสวนก็ได้
 (๑)
กระทำหรือละเว้นกระทำการใดจนต้องคำพิพากษาถึงที่สุดว่าผู้นั้นกระทำผิด
แต่ให้รอการกำหนดโทษหรือกำหนดโทษแต่ให้รอการลงโทษไว้และผู้บังคับบัญชาเห็นว่า
ข้อเท็จจริงที่ปรากฏตามคำพิพากษานั้นได้ความประจักษ์ชัดอยู่แล้ว
 (๒)
มีกรณีหย่อนความสามารถในอันที่จะปฏิบัติหน้าที่ราชการ บกพร่อง
ในหน้าที่ราชการหรือประพฤติตนไม่เหมาะสมกับตำแหน่งหน้าที่ราชการ
และได้รับสารภาพ
เป็นหนังสือต่อผู้บังคับบัญชาหรือให้ถ้อยคำรับสารภาพต่อผู้มีหน้าที่สืบสวนหรือต่อ
คณะกรรมการสอบสวน
(ตามกฎหมายว่าด้วยระเบียบข้าราชการพลเรือน) และได้มีการบันทึก
ถ้อยคำรับสารภาพเป็นหนังสือ

 ให้ไว้
ณ วันที่ ๓๐ กรกฎาคม พ.ศ. ๒๕๔๑
  อาคม เอ่งฉ้วน
 
รัฐมนตรีช่วยว่าการกระทรวงศึกษาธิการ
 
ซึ่งรัฐมนตรีมอบหมาย
  ประธาน ก.ค.

+------------------------------------------------------------------------------------------------------+
หมายเหตุ :- เหตุผลในการประกาศใช้กฎ ก.ค.นี้ คือ
เนื่องจากมาตรา ๔ แห่งพระราชบัญญัติ
ระเบียบข้าราชการครู พ.ศ.๒๕๒๓
บัญญัติให้นำกฎหมายว่าด้วยระเบียบข้าราชการพลเรือนมาใช้
บังคับแก่ข้าราชการครูโดยอนุโลมและในกรณีใดที่กฎหมายว่าด้วยระเบียบข้าราชการพลเรือน
กำหนดให้ ก.พ.ออกกฎ ก.พ.ในกรณีนั้นให้ ก.ค.ออกกฎ ก.ค.
และโดยที่ปัจจุบัน ก.พ.ได้มีการ
ออกกฎ ก.พ.ว่าด้วยกรณีหย่อนความสามารถในอันที่จะปฏิบัติหน้าที่ราชการ
บกพร่องในหน้าที่
ราชการ
หรือประพฤติตนไม่เหมาะสมกับตำแหน่งหน้าที่ราชการที่ปรากฏชัดแจ้ง เพื่อให้
สอดคล้องกับหลักเกณฑ์ดังกล่าวในพระราชบัญญัติระเบียบข้าราชการพลเรือน
พ.ศ. ๒๕๓๕ 
จึงจำเป็นต้องออกกฎ ก.ค. นี้

[รก. ๒๕๔๑/๔๘ก/๒๑/๑๗ สิงหาคม ๒๕๔๑]